
Nyt fra SUFOI's Fotoafdeling 

Af Ole Henningsen 

9000 Aalborg 15. april 2014 

25. januar 2016 medvirkede SUFOrs formand Kim Møller Hansen igen i et radioindslag, denne gang 
i DR's P4 - og den aktuelle anledning var naturligvis premieren på den populære TV-serie X-Files. 
Dette fik en lytter til at dykke ned i sit fotoarkiv og finde fotos frem helt tilbage fra april 2014 og 
sende denne mail til SUFOrs Fotoafdeling: 

„Jeg har i dag siddet og hørt radio P4/Nordjyiiand, og der var et indslag angående 
forklarlige/uforklarlige observationer folk havde set på nattehimmelen, og så var det, at jeg evt. 
tænkte, om I har et svar på disse billeder. 

Jeg har tidligere prøvet at sende billederne til DMI, men de har ikke svaret; enten fordi de ikke 
gad', eller ikke har haft et svar på disse billeder > så nu prøver jeg lykken hos jer. 

Disse 2 billeder er > som I kan se, optaget den 15. maj 2014 kl 23:05/23:06 (sommertid), flyvende 
hen over den lidt sydlige del af Aalborg. Det røde objekt, lidt til venstre for midten. ... der kom i alt 5 
stk., flyvende fra vest mod øst i et meget jævnt tempo. Hastigheden vil jeg efter bedste evne anslå 
til ca. 400 - 500 km/t, i knap så stor højde som en almindelig flyvemaskine, jeg vil skyde på at de 
havde en flyvehøjde på ca. 2000 - 4000 meter. 

Der var ingen lyd at høre, men de havde alle den samme kurs, der var ingen afvigelser, hverken 
til højre eller venstre, bare lige ud. Disse to kom med ca. 1 minuts mellemrum, de andre var der ca. 
2-3 minutter imellem. 

Det er jo ikke jordens undergang, hvis I ikke ved, hvad det evt. kan være, men det kunne være 
meget sjovt at få et svar, hvis I ved hvad det er ." 



På et af de modtagne fotos ses her et af de røde objekter midt i billedet. Øverst 
th. er indsat en meget kraftig udsnitsforstørrelse med efterfølgende 
bearbejdning i et billedbehandlingsprogram. Der er herefter ingen tvivl om, at 
der er tale om en lille varmluftballon. 



SUFOI's konklusion 

Til trods for fotografens opfattelse af stor afstand og fart 

... Det røde objekt > lidt til venstre for midten... der kom i alt 5 stk., flyvende fra vest mod øst i et 
meget jævnt tempo. Hastigheden vil jeg efter bedste evne anslå til ca. 400 - 500 km/t, i knap så 
stor højde som en almindelig flyvemaskine, jeg vil skyde på at de havde en flyvehøjde på ca. 2000 - 
4000 meter... 

var det heldigvis ikke svært at finde forklaringen på fotografens billeder. 

En kraftig udsnitsforstørrelse af det ene af de fremsendte fotos viser tydeligt, at der er tale om en 
lille varmluftballon med et brændende materiale i bunden til opdrift og belysning. 

Konklusionen understøttes af DMI's vejrdata for den pågældende dato, tid og område, med en 
vindretning fra vest svarende til fotografens opgivelser. 

Og fotografens fejlskud mht. afstand og fart er helt i tråd med de erfaringer, som SUFOI gennem 
mange år har bekræftet. Det er næsten umuligt at bedømme korrekt afstand og størrelse på et lille 
lys på en mørk himmel. 

2880 Bagsværd 20. 
februar 2016 

Henvendelsen fra observatøren lød: 

„Lørdag aften kl. 23.10 - 23.15 registrerede 
jeg noget usædvanligt orangerødt 
kuglelignende fænomen glide over himlen - 
uden lyd. 

Det fangede min nysgerrighed, og derfor 
blev jeg stående og så i opdagelsesretningen. 

Det kom hurtigt nærmere, et tilsvarende 
objekt dukkede op, fulgte samme bane. Jeg 
fulgte det på den anden side af huset, fandt 
min Iphone 5S, fotograferede med det, der 
kom 3 måske 4 af samme slags. På billede 2 
skal man zoome ind for at se objektet! De 
fulgte samme bane. 

Jeg har ikke set noget usædvanligt på 
nattehimlen siden! Bliver ved med at tænke 
på, hvad det varI" 

Det første af de modtagne fotos viser en lille 
lys plet midt i billedet. 

Indkopieret øverst i højre hjørne ses en 
kraftig udsnitsforstørrelse af et af de øvrige 
fotos med ændrede lys- og kontrastforhold. 

Der er ingen tvivl om, at der også i dette 
tilfælde er tale om observation og 
fotografering af små varmluftballoner. 

Konklusionen understøttes af DMI's vejrdata. 

Om det nu skyldes myndighedernes nye kurs 
over for opsendelse af små varmluftballoner 

vides ikke, men der er i det seneste halvår modtaget færre af denne type optagelser end tidligere til 
undersøgelse hos SUFOI's Fotoafdeling. 

Læs mere om små varmluftballoner: http://www.sufoi.dk/info/balloner.php 



6893 Hemmet 16. marts 2016 



Stillbillede fra starten af en af de to videosekvenser modtaget af SUFOI's 
Fotoafdeling til undersøgelse. Th. i billedet er indsat en udsnitsforstørrelse af de 
filmede lysfænomener. 

Observatøren skriver i sin henvendelse til SUFOrs Fotoafdeling bl.a.: 

„Har set nogle underlige orangegule lys over Skjern Enge mod øst i retning af Tarm. Vi kørte rundt i 
over 2 timer for at lokalisere dem, men intet fandt vi. 

Har dårlige videoer af det, så de er optaget i mørke på mobil kl. 21 den 16. marts. 

Vi holdt ind med bilen på vej sydpå fra Skjern. Jeg havde faktisk observeret lysene, da jeg kørte 
mod Skjern, men tænkte, at det var nogle rispapirslamper eller noget arbejdslys af en art, så kørte 
videre mod Skjern, hvor jeg skulle hente min datter ved toget kl. 20:45. 

Så på det her tidspunkt var det ca. kl. 20:25. 

Men så på turen hjem hvor klokken var 20:57, da jeg kiggede på uret og spurgte min datter, om 
vi ikke lige kunne nå i Fakta, men korrigerede så, da jeg så klokken og sagde, ok, så når vi da vist 
kun Netto. 

På vej i bilen over Skjern Enge mod Lønborg kigger min datter ud over vandet på engene og 
gjorde opmærksom på lysene. Jeg så dem godt, sagde jeg, men tænkte ikke rigtig over dem, men 
iagttog dem heller ikke ordentlig, da jeg kørte den anden vej. De var da i en retning, der ikke ville 
være hensigtsmæssigt at kigge i, imens man kører bil. 

Men nu vendte bilen rigtig, og jeg kunne tydeligt se lysene skifte plads mellem hinanden, 
forsvinde og dukke op igen ud af ingenting og for så nærmest at implodere, når de forsvandt helt og 
uden opsendings lys. Det kunne jo hverken være rispapirslamper eller raketter, så jeg holdt ind med 
bilen i rabatten, og vi kunne tydeligt se vejen mellem Skjern og Tarm, som var over på den anden 
side af engområdet tængere væk, og den er meget oplyst med gadelamper og en lige perlerække af 
lys i dette flade landskab. 

Men disse orange røde lys, befandt sig en del højere oppe, men ikke nødvendigvis tættere på, da 
deres placering faktisk var svære at bestemme i mørket. Men reelt kan de have befundet sig langt 
forbi Tarm, såfremt de var så højt på himlen, som de syntes, da skyerne i det fjerne så ud til at 
ligge under dem. 

Men mørket kan let give synsbedrag, så det er svært at gisne om positionen, så jeg kan kun pege 
i retningen af hvor vi så dem. 

Håber det er en ok beskrivelse. 

Har andre mon set noget? " 







Til venstre på kortet har observatøren med rødt angivet sit observationssted, 
hvorfra optagelsen af de to videosekvenser også er sket. Observationsretningen 
er angivet med en gul pil (øst). 

SUFOI's Fotoafdeling har lagt observatørens kort sammen med et større kort 
over området, og øverst til højre markeret med hvid cirkel ses Borris 
Skydeterræn, hvorfra de observerede lysfænomener med meget stor sikkerhed 
stammer fra. 


SUFOI's konklusion 

Ud fra udseende og bevægelsesmønster er Fotoafdelingen ikke i tvivl om, at observatøren på stor 
afstand har observeret og filmet lysaktiviteter i forbindelse med militærøvelse på Borris 
Skydeterræn, der netop er placeret i samme geografiske retning som angivet af observatøren. 

Det fremgår endvidere af Borris Skydeterræns hjemmeside, at der det pågældende døgn var øvelse i 
området. 

Fotoafdelingen har tidligere gennemgået andre videooptagelser af lysfænomener fra øvelser i 
Jægersprislejren på Sjælland. 

Tidligere bekræftelsessvar fra Jægersprislejren anfører om anvendelse af „lysammunition" bl.a.: 

... gule lys minder en del om 40 mm lysraket , der udløses i 150m højde og falder langsomt ved 
hjælp af en lille faldskærm , til de - oftest - slukker i luften. I nogle tilfælde anvendes en raket ad 
gangen , andre gange etableres en lyslinie med 3-5 eller flere raketter. 

... røde lys, der flyver hurtigere og i forskellige retninger > kan være lyssporammunition. Dette er 
oftest fra mindre våben... 

Det skal tilføjes, at observatøren i sine hørlige kommentarer på videosekvenserne giver en nøjagtig 
beskrivelse af lysaktiviteterne. 

Observatøren nævner i sin henvendelse bl.a.: 

„Mer? disse orange røde lys , befandt sig en del højere oppe, men ikke nødvendigvis tættere på, da 
deres placering faktisk var svære at bestemme i mørket , men reelt kan de have befundet sig langt 
forbi Tarm, hvis såfremt de var så højt på himlen , som de syntes, da skyerne i det fjerne så ud til at 
ligge under dem. 

Men mørket kan let give synsbedrag , så det er svært at gisne om positionen, så jeg kan kun pege 
i retningen af hvor vi så dem. 

Håber det er en ok beskrivelse." 

I sine kommentarer er observatøren inde på nogle meget væsentlige betragtninger omkring det 
umulige i at bedømme afstand og størrelse af et lys på en mørk himmel. 

Så der er ikke alene tale om „en ok beskrivelse" fra observatørens side. 

Den er endog meget nøjagtig og stærkt medvirkende til opklaringen af denne fotosag. 





2300 København S. 4. 
maj 2016 

Observatøren beretter om sin oplevelse bl.a.: 

„Jeg stod og kiggede ud af mit køkkenvindue 
og så noget; jeg først troede var et fly. Det 
var dog meget højere oppe end normalt og 
virkede ikke til at have en egentlig længde? 

Det var meget lyst/hvidt og skinnende. 

Jeg fulgte objektet > indtil det forsvandt over 
hustaget. Jeg vidste det ville komme frem 
igen på den anden side af huset lige efter, så 
jeg greb mit Nikon D600 ff kamera, med en 
Sigma 50mm f 1.4 optik påmonteret. Jeg har 
desværre ikke nogen zoom, men kun 
fastoptik. 

Da objektet kom frem igen, så har objektet 
delt sig i flere ens objekter. Jeg talte 7, da jeg 
stod og fotograferede, men kan se på 
billederne at der var op til 12 stykker. Det skal 
siges, at jeg før har observeret uforklarlige 
ting på himlen, men aldrig noget der kommer i 
nærheden af dette! Objekterne fulgte en bane, 
hvor jeg kunne se, at de fløj højere og højere 
op. 

En ting der slog mig, var at objekterne 
skiftede form? Eller drejede synkront, så man 
kunne se formen på disse. Dvs. at alle 
objekter lignede hinanden på alle tidspunkter. 

Jeg ved det lyder som ren science fiction. 

Jeg fik taget 18 billeder af observationen, 
og huskede at køre med høj blænde for 

dybdeskarpheden. Desværre fik jeg ikke p e t forste af observatørens fotos. Indsat forneden 

tjekket hastighed i skyndingen, så enkelte af S es udsnitsforstørrelse med ændrede lys- og 
billederne har bevægelsesslør. Andre er dog kontrastforhold for at fremhæve de ganske små 
meget fine, og man kan godt fornemme form hvide lys, der på det originale foto knapt kan anes 
mv. tv. for den lille hvide mast th. for billedets midte. 

Heldigvis er der på nogle af billederne lidt hus i den ene side, og et par skyer i forgrunden, så man 
kan fornemme noget størrelsesforhold. 

Jeg håber, at der er andre der har set min observation, så jeg ikke kommer til at fremstå helt 
tosset." 



Udsnitsforstørrelse af foto nr. 11 med ændrede lys- og kontrastforhold i forsøg 
på at fremhæve de små lysende ting på himlen. 

Fotografen noterer selv, at adskillige af billederne er bevægelsesslørede/rystede, dvs. kameraet har 
været bevæget under eksponeringen. De modtagne 18 fotos er taget inden for en tidsramme på 2 
min. 37 sek., dvs. en optagelse i snit hvert ca. 8-9 sek. 










Til de skarpere optagelser bemærker fotografen, at ikke alle de lysende aftegninger på samme 
optagelse er ens i form, men nogle skifter til mere langagtige. 



Sammenkopiering af udsnitsforstørrelser af fotografens fotos nr. 2 og 3. 
Optagelse nr. 2 er rystet, og derfor med lidt aflange aftegninger af lysene. 
Optagelse nr. 3 er skarpt aftegnet og dermed ses lysene som små lysprikker. 
Ved sammenkopieringen er forsøgsvis taget udgangspunkt i sammenfald på 
begge fotos af det ene lys markeret med en rød pil. Man kan derefter påvise de 
enkelte lyse aftegningers bevægelse i forhold til hinanden fra den ene optagelse 
til den anden (aflange contra skarpe lysaftegninger) og dermed med ret få 
sekunders mellemrum. 



Udsnit af foto fra nettet af ballonopsendelser på baggrund af en blå himmel til sammenligning. 

SUFOI's Fotoafdelings kommentarer og konklusion 

Under besøg i Kbh. området var Fotoafdelingen kortvarigt ved observationsstedet for at tage ekstra 
oversigtsfotos udover, hvad Google Maps kan levere på nettet, som led i efterforskningen af denne 
sag. 

Det modtagne fotomateriale er gennemgået ved udsnitsforstørrelser, anvendelse af div. 
billedbehandlingsprogrammer m.v. og kan ikke med 100% sikkerhed pege på en enkelt konkret 
forklaring på det observerede/fotograferede. 

I den forbindelse må nævnes, at der trods flere skarpe optagelser, er meget få data at arbejde med, 
idet de lyse aftegninger er så små, at de ikke består af ret mange pixels. 

Ud fra fotografens egne opgivelser, sammenligninger med Google-Maps og Fotoafdelingens egne 
optagelser, er der rimelig overensstemmelse med den i rapporten angivne bevægelsesretning og 
div. vejrdata, bl.a. fra DMI. 

Dvs. disse data er i overensstemmelse med et muligt vindbåret fænomen. 

Den mest nærliggende forklaring ville herefter være små lyse heliumballoner opsendt ca. NNV for 
observationsstedet. 

De kunne eksempelvis ved et uheld være gået til vejrs i den form for net, hvorfra masseopsendelser 
(til fest eller reklamebrug) almindeligvis frigøres. 


Efter en vis højde kan de af sig selv være frigjort fra nettet for derefter at være fritflyvende. 

Formen på ballonerne kan være vidt forskellig og derfor under flyvning tage sig forskelligt ud. 

De små lys bevæger sig mellem hinanden, hvilket fremgår af Fotoafdelingens sammenligninger og 
sammenkopieringer af visse af de modtagne fotos. 

Det er umiddelbart Fotoafdelingens opfattelse, at størstedelen af observatørens beretning og 
billedmaterialet har stor lighed med udseendet af små lyse balloner på baggrund afen blå himmel. 
Fotoafdelingen er blevet gjort opmærksom på en anden forklaring, nemlig, at der kunne være tale 
om fugle. 

De kunne sagtens i stor højde først optræde som en lille koncentreret flok, der derefter spredes og 
flyver individuelt. Umiddelbart er det dog Fotoafdelingens opfattelse, at der ved fugle måske ville 
optræde flere forskelle i lysenes intensitet eller størrelse ved sammenligning af optagelserne. 

Det er ikke muligt ud fra de foreliggende data med 100% sikkerhed at pege på en enkelt konkret 
forklaring på det observerede/fotograferede fænomen, men med baggrund i udseende og vejrdata 
m.v. er rapporten i arkivet foreløbig registreret under kategorien „balloner". 

Læs ufo-beretninger på 

www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 



